Na temelj članka 54. stavak 1. Zakona o ustanovama ( „ Narodne novine „ broj 76/93,29/97, 47/99, 35/88, te članka 98. Zakona o odgoju i obrazovanju u osnovnoj i srednjoj školi

( „ Narodne novine broj 87/08,86/09,92/10., 105/10, 90/11,16/12,86/12,94/13,152/14 ) i članka 9 Pravilnika o kriterijima za izricanje pedagoških mjera Školski odbor Osnovne škole Vladimira Nazora Daruvar, Gajeva 24 na sjednici održanoj 17. prosinca 2015., uz prethodnu suglasnost Bjelovarsko-bilogorske županije : KLASA :602-02/15-01/22, URBROJ: 012-03/15-09 od 19. 11. 2015. donosi

**IZMJENE I DOPUNE STATUTA OSNOVNE ŠKOLE VLADIMIRA NAZORA DARUVAR**

**Članak 1.**

U članku 28. stavak 2 . riječi **: „osnivač i to „** *brišu se.*

Članak 2.

Članak 105. mijenja se i glasi**:**

**Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 5 dana od povratka učenika na nastavu.**

**Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:**

* **u hitnim slučajevima usmeno od učitelja za izostanak s njegova sata, najkasnije neposredno prije početka sata**
* **razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka**
* **ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka**
* **učiteljskog vijeća za izostanak do 15 radnih dana uz pisani zahtjev učiteljskom vijeću najkasnije 8 dana prije izostanka.**

**Tijekom školske godine roditelj odnosno skrbnik može osobno**

**ili pisanim putem opravdati izostanak svog djeteta za koji nije dostavljena ispričnica iz stavka 1. ovog članka u trajanju od najviše 3 radna dana, koji ne mogu biti uzastopni.**

**Izostanak s nastave iz stavka 3. ovog članka roditelj odnosno skrbnik dužan je opravdati najkasnije u roku od 5 dana nakon povratka učenika na nastavu.**

**Članak 4.**

Članak 107. mijenja se i glasi :

**Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera.**

**Članak 5.**

Iza članka 107. dodaje se novi članak 108.( dosadašnji članak 108. postaje članak 109. ) koji glasi :

**Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 7 dana od dana primitka pedagoške mjere upozorenja.**

**Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku.**

**Članak 6.**

Glava X. PEDAGOŠKE MJERE sa člancima od 124. do 145. briše se**. Glava XI. postaje glava X. ,a članci od 146. do 149. postaju članci 124, 125., 126. i 127.**

**7.**

**Izmjene i dopunama Statuta Osnovne škole Vladimira Nazora Daruvar stupaju na snagu osmog dana od dana objave na oglasnoj ploči škole.**

**Predsjednica Školskog odbora :**

**Kornelija Častek**

**Izmjene i dopunama Statuta Osnovne škole Vladimira Nazora Daruvar objavljene su na oglasnoj ploči škole 17. 12. 2015.**

KLASA : 012-03/15-01/218

URBROJ: 2111-25-01-15-08

Daruvar, 17. prosinca 2015.

**Ravnateljica :**

**Vesna Štefanac,prof.**